Արեստ Բեգլարյան

Արեստ Գուրգենի Բեգլարյան (), հայ գեոդեզիստ։ Տեխնիկական գիտությունների դոկտոր (1998), պրոֆեսոր (1992): ՀՃԱ ակադեմիկոս (1999):
Երևանի ճարտարապետության և շինարարության պետական համալսարանի առաջին ռեկտոր, ՀՀ գիտության վաստակավոր գործիչ (2008)։

Կենսագրություն 
Արեստ Բեգլարյանը ծնվել է 1938 (ըստ այլ աղբյուրի՝ 1936) թվականի հունվարի 28-ին, Երևան քաղաքում։ 1955 թվականին ավարտել է Երևանի Թելմանի անվան միջնակարգ դպրոցը, 1969 թվականին՝  Երևանի պոլիտեխնիկական ինստիտուտը, 1972 թվականին՝ Մոսկվայի գեոդեզիայի, աերոհանույթի և քարտեզագրության կենտրոնական ինստիտուտի ասպիրանտուրան։ 1964-1989 թվականներին աշխատել է Երևանի պոլիտեխնիկական ինստիտուտի ինժեներական գեոդեզիայի ամբիոնում, որպես ուսումնական վարպետ, ասիստենտ, ավագ դասախոս, դոցենտ։ 1988-2011 թվականներին ղեկավարել է ինժեներական գեոդեզիայի ամբիոնը։ 1989 թվականից  2005 թվականի դեկտեմբերը եղել է Երևանի ճարտարապետության և շինարարության պետական համալսարանի ռեկտորը, 2006-2010 թվականներին` ԵՃՇՊՀ խորհրդի նախագահ, 2010-2011 թվականներին հոգաբարձուների խորհրդի նախագահ։

1978 թվականին Բեգլարյանին շնորհվել է տեխնիկական գիտությունների թեկնածուի գիտական աստիճան, 1992 թվականին՝ պրոֆեսորի գիտական կոչում, 1998 թվականին՝ տեխնիկական գիտությունների դոկտորի գիտական աստիճան։

Աշխատանքները վերաբերում են հիդրոդինամիկ և հիդրոստատիկ հարթաչափումներին, նրանց հեռակառավարման հարցերին, գեոդեզիական ճառագայթա- և լուսահեռաչափությանը։ Բեգլարյանի կողմից մշակվել են մի շարք մեթոդներ գծային և բարձունքային չափումներ իրականացնելու համար։ Բեգլարյանը 200-ից ավելի գիտական աշխատանքների, այդ թվում՝ 14 գյուտի հեղինակ է։

Մահ 
Արեստ Բեգլարյանը մահացել է 2011 թվականին։

Անդամակցություն 
 Հայաստանի ինժեներական ակադեմիայի անդամ (1998) 
 030 շինարարության մասնագիտական խորհրդի նախագահ (2000-2011)
 Եվրոպական շինարարական ինստիտուտների ասոցիացիայի անդամ
 ԱՊՀ շինարարական բարձրագույն ոաումնական հաստատությունների միջազգային ասոցիացիայի փոխնախագահ (2004)

Պարգևներ 
 ՀԽՍՀ Գերագույն խորհրդի պատվոգիր (1983)
 Անանիա Շիրակացի մեդալ (2002)
 ՀՀ գիտության վաստակավոր գործիչ (2008)
 ԽՍՀՄ ոսկե մեդալ
 ԽՍՀՄ արծաթե մեդալ

Հիշատակ 
Հայաստանի պետական ճարտարապետաշինարարական համալսարանում 2012 թվականին բացվել է Արեստ Բեգլարյանի անվան խորհրդակցական դահլիճ, որտեղ տեղադրվել է Արեստ Բեգլարյանի կիսանդրին (քանդակագործ՝ Ֆրիդ Սողոյան)։ 2013 թվականի մայիսի 7-9-ը Իտալիայի Ֆլորենցիա քաղաքի «Պալացցո Կոպպինի» համալիրում բացվել է Արեստ Բեգլարյանի անվան սրահ։

Երկեր 
 Ինժեներական գեոդեզիա։ Մեթոդական ցուցումներ և ստուգողական առաջադրանքներ շինարարական մասնագիտությունների հեռակա ուսուցման ուսանողների համար։ 
 Բարձրագույն և միջնակարգ մասնագիտական կրթության մինիստրություն, Երևանի պոլիտեխնիկական ինստիտուտ, Ինժեներական գեոդեզիայի ամբիոն, Երևան, Ա. հ., 1983:
 Ինժեներական գեոդեզիա։ Ուս. ձեռնարկ, Երևանի Կ. Մարքսի անվան պոլիտեխնիկական ինստիտուտ Ինժեներական գեոդեզիայի ամբիոն, Երևան, Ա. հ, 1985։
 Աերոգեոդեզիա դասընթացի ծրագիր, մեթոդական ցուցումներ և ստուգողական առաջադրանքներ հեռակա ուսուցման "Ավտոմոբիլային ճանապարհներ" մասնագիտության ուսանողների համար, Բարձրագույն և միջնակարգ մասնագիտական կրթության մինիստրություն, Երևանի պոլիտեխնիկական ինստիտուտ Ինժեներական գրաֆիկայի ամբիոն, Երևան, Ա. հ., 1986:
 Մակերևույթի հարթաչափումը, ուղղաձիգ հարթագծման երկրաչափական էությունը։ Մեթոդական ցուցումներ։ Բարձրագույն և միջնակարգ մասնագիտական կրթության մինիստրություն, Երևանի պոլիտեխնիկական ինստիտուտ, Ինժեներական գեոդեզիայի ամբիոն, Երևան, Ա. հ., 1986:
 Ինժեներական գեոդեզիա։ Մեթոդական ցուցումներ և ստուգողական առաջադրանքներ շինարարական մասնագիտությունների հեռակա ուսուցման ուսանողների համար, 
 Բարձրագույն և միջնակարգ մասնագիտական կրթության մինիստրություն, Երևանի պոլիտեխնիկական ինստիտուտ Ինժեներական գրաֆիկայի ամբիոն, Երևան, Ա. հ., 1986:
 Հիդրոտեխնիկական շինարարության ժամանակ իրականացվող ինժեներագեոդեզիական աշխատանքները։ Ուս. ձեռնարկ։ Երևանի Կ. Մարքսի անվան պոլիտեխնիկական ինստիտուտ, Ինժեներական գեոդեզիայի ամբիոն, Երևան, Ա. հ., 1987 (համահեղինակ)։
 Տեղագրական հանույթներ։ Ուս. ձեռնարկ, Երևանի պոլիտեխնիկական ինստիտուտ Կ. Մարքսի անվան, Ինժեներական գեոդեզիայի ամբիոն, Երևան, Ա. հ., 1987:
 Կառույցների հետախուզման, նախագծման, շինարարության և շահագործման գեոդեզիական ապահովումները։ Ուս. ձեռնարկ, ՀՍՍՀ բարձրագույն և միջնակարգ մասնագիտական կրթության մինիստրություն, Երևանի Կ. Մարքսի անվան պոլիտեխնիկական ինստիտուտ, Ինժեներական գեոդեզիայի ամբիոն, Երևան, Ա. հ., 1988:
 Разработка и совершенствование методов и приборов для автоматизации геодезических деформационных измерений инженерных сооружений и разломов земной коры: Дис. ... д-ра техн. наук в форме науч. доклада: Ереван, 1997.
 Տեղագրական հանույթ։ Առաջադրանքի հաշվեգրաֆիկական աշխատանքների մեթոդական ցուցումներ «Կիրառական գեոդեզիա» /Ե.24.01/ և "Քաղաքային կադաստր" /Ե.24.01/ մասնագիտության ուսանողների համար։ Կրթության և գիտության նախարարություն, Երևանի ճարտարապետաշինարարական ինստիտուտ, Ինժեներական գեոդեզիայի ամբիոն, Երևան, Ա. հ., 1998:
 Сборник научных трудов / М-во образования и науки РА, Ерев. архит.-строит. ин-т ; Редкол.: А. Г. Бегларян и др., Министерство образования и науки Республики Армения | Ереванский архитектурно-строительный институт | Конференции посвященной 90-летию со дня рождения профессоров Т. Т. Хачатряна и О. М. Сапонджяна ( 23-24 октября 1998 г. ; Ереван ), Ереван: Изд-во Ерев. архит.-строит. ин-та, 1999.
 Գեոդեզիա։ Դասագիրք. Մաս 1, Երևանի ճարտարապետության և շինարարության պետական համալսարան, Ճարտարագիտական գեոդեզիայի ամբիոն, Երևան, ԵՊՀ հրատ., 2002 (համահեղինակ)։
 Գիտական աշխատությունների ժողովածու։ Գեոդեզիա։ Պրոֆեսորադասախոս. կազմի, գիտաշխատող., ասպիրանտ., հայցորդ., և ուսանող. համատեղ գիտաժողովի նյութերից, ՀՀ գիտ. և կրթ. նախ., Երևան, Եր. ճարտ. և շին. պետ. համալս, 2003։
 Երևանի ճարտարապետության և շինարարության պետական համալսարան, Պատմություն և արդիականություն, Երևան, Ա. հ., 2003:
 Գիտական աշխատությունների ժողովածու։ Ճարտարապետություն, մաթեմատիկա, ֆիզիկա, շին. մեխ., ինֆորմ. և գծագրական երկրաչափություն։ Պրոֆեսորադասախոսական կազմի, գիտաշխատող., ասպիրանտ., հայցորդ., և ուսանող. համատեղ գիտաժողովի նյութերից, ՀՀ գիտության և կրթության նախարարություն, Երևան, Եր. ճարտ. և շին. պետ. համալս, 2003։
 Գիտական աշխատությունների ժողովածու։ Մաթեմ., ֆիզիկա, շին. մեխ., ինֆորմ. և գծագր. երկրաչափ.: Պրոֆեսորադասախոս. կազմի, գիտաշխատող., ասպիրանտ., հայցորդ., և ուսանող. համատեղ գիտաժողովի նյութերից, ՀՀ գիտ. և կրթ. նախ., Երևան, Եր. ճարտ. և շին. պետ. համալս, 2004։
 Գեոդեզիա։ Դասագիրք։ Երևանի ճարտարագիտության և շինարարության պետական համալսարան, Ինժեներական գեոդեզիայի ամբիոն, Երևան, [ԵՃՇՊՀ], 2006։

Ծանոթագրություններ

Արտաքին հղումներ 
 Արփեն Մովսեսյան Հայից Հայ - Արեստ Բեգլարյան - 75
 ԱՄԱԼՅԱ ԽԱԼԱԹՅԱՆ. ՄՏՈՎԻՆ ԹԵՐԹԵԼՈՎ ԹԱՔՑՎԱԾ ԷՋԵՐԸ` ԱՐԵՍՏ ԲԵԳԼԱՐՅԱՆ (ՏԵԽՆԻԿԱԿԱՆ ԲՈՒՀԵՐԻ ՊԱՏՄՈՒԹՅՈՒՆԸ ՎԵՐԱԽՄԲԱԳՐՄԱՆ ՇԵՄԻՆ) 

Հայ գեոդեզիստներ
Տեխնիկական գիտությունների դոկտորներ
Հայ պրոֆեսորներ
Ակադեմիկոսներ
ՀՀ գիտության վաստակավոր գործիչներ